ליהיא רז

ליהיא רז (נולדה ב-14 בספטמבר 2003) היא מתעמלת ישראלית, אלופת ישראל לשנת 2019 ו-2023, וזוכת מדליית הארד בתרגיל קרקע באליפות אירופה לשנת 2020. ייצגה את ישראל באולימפיאדת טוקיו (2020). ב-2021 נבחרת לרשימת "30Under30" של "פורבס ישראל". אלופת המכביה ה-21 ואלופת ישראל בקרב-רב לשנת 2022, ובעלת מדליית זהב קבוצתית עם נבחרת ישראל במכביה ה-21. רז נולדה בניו יורק להוריה הישראלים, תמי והשף ניצן רז. בגיל חודשיים הוריה חזרו עמה לישראל. היא גדלה ברמת השרון ובוגרת תיכון אלון. רז החלה להתאמן בהתעמלות כשהייתה בת 6 במועדון מגוונים ברמת השרון תחת הדרכתה של מורן קלפנר. בשנת 2017, זכתה רז במדליית זהב במכביה העשרים בתרגיל הקרקע לגילאי נוער. בשנת 2018, זכתה רז במדליית כסף בתרגיל הקרקע ומדליית ארד בתרגיל הקפיצות באליפות ישראל לנוער. ב-23 ביוני, השתתפה בטורניר העפלה האירופאי לאולימפיאדת הנוער בואנוס איירס שנערך בבאקו, אזרבייג'ן. רז סיימה במקום ה-26 בקרב רב ולא העפילה לאולימפיאדת הנוער. בהמשך השנה בחודש אוגוסט השתתפה באליפות אירופה לנוער בה סיימה במקום ה-59 בתחרות הקרב רב. בשנת 2019 זכתה רז באליפות ישראל בקרב רב עם 46.350 נקודות. רז זכתה גם במדליות זהב במכשירים קרקע ומקבילים מדורגים ובמדליית כסף בשולחן קפיצות. באליפות אירופה 2020 אשר נערכה במרסין שבטורקיה, זכתה רז במדליית ארד בתרגיל הקרקע. רז הפכה למתעמלת הישראלית הראשונה שזוכה במדליה אירופית. רז עלתה לגמר מהמקום השישי הכללי עם ציון של 12.933 ובגמר סיימה עם ציון של 12.750 נקודות אשר העניק לה את המקום השלישי. באולימפיאדת טוקיו 2020, התחרתה רז במסגרת תחרות הקרב-רב וסיימה במקום ה-59 הכללי כאשר סיימה עם ציון של 50.399 נקודות בשקלול כל התרגילים; 13.899 בתרגיל הקפיצות, 11.700 בתרגיל המקבילים המדורגים, 12.066 בתרגיל הקורה, ו-12.400 בתרגיל הקרקע. במכביה ה-21 (יולי 2022), זכתה במדליית הזהב הקבוצתית עם נבחרת ישראל במדליית הזהב האישית, ובאליפות ישראל בקרב-רב לשנת 2022. ביולי 2023 זכתה באליפות ישראל בקרב רב עם 47.483 נקודות, כאשר גברה על נגה שליט ואמיליה בביץ'. רז נבחרה להשתתף במשחקים האולימפיים פריז באוגוסט 2024 לאחר שהעפילה אליהם באליפות העולם בהתעמלות מכשירים לשנת 2023. באולימפיאדת פריז 2024, סיימה רז במקום ה-31 הכללי במוקדמות תחרות הקרב-רב (וה-25 בשקלול של שתי מתעמלות לכל מדינה) כאשר קיבלה ציון משוקלל של 51.632 נקודות; 13.666 בתרגיל הקפיצות, 12.833 בתרגיל המקבילים המדורגים, 12.300 בתרגיל הקורה ו-12.833 בתרגיל הקרקע. ב-2021 נבחרת לרשימת "30Under30" של "פורבס ישראל". מדיה וקבצים בנושא ליהיא רז בוויקישיתוף ליהיא רז, ברשת החברתית אינסטגרם ליהיא רז, באתר olympedia.org ליהיא רז, באתר התאחדות ההתעמלות הבין-לאומית ליהיא רז, באתר הוועד האולימפי בישראל עידו רקובסקי, ליהיא רז: "אנשים לא מבינים את כל ההשקעה, אולי כי לא מדברים על זה מספיק", באתר הארץ, 2 במאי 2024 אורן אהרוני, ליהיא רז אלופת ישראל בהתעמלות מכשירים, באתר ישראל היום, 8 ביולי 2023 Forbes 30Under30 (ישראל), ליהיא רז, באתר Forbes 30 Under 30 (פורבס ישראל), ‏2021-03-18 אסי ממן, מדליית זהב קבוצתית לישראל בהתעמלות מכשירים, באתר ynet, 18 ביולי 2022 אורן אהרוני, ליהיא רז מחכה לאולימפיאדה, באתר ynet, 16 באפריל 2021 סתיו איפרגן, ‏‏אליפות ישראל: ליהיא רז סיימה ראשונה, אופיר נצר נפצעה, באתר ספורט1, 16 באוגוסט 2019 אורן אהרוני, הישג ישראלי: מדליית ארד לליהיא רז באליפות אירופה בהתעמלות, באתר ynet, 20 בדצמבר 2020 יניב טוכמן,‏, טוקיו: ליהיא רז הבריקה בקפיצות, אבל לא הצליחה להעפיל לגמר, באתר וואלה, 25 ביולי 2021 נדב צנציפר ורז שכניק, הפדיחה של הוועד האולימפי הישראלי: הודיע שליהיא רז בגמר - והתנצל, באתר ynet, 31 ביולי 2024